EkBass/fiwiki-20250220-pages-articles huggingface dataset:
Radek Štěpánek

Radek Štěpánek (s. 27. marraskuuta 1978 Karviná, Tšekkoslovakia) on tšekkiläinen tennispelaaja. Hän on yltänyt Grand Slam -turnauksissa parhaimmillaan puolivälieriin Wimbledonissa 2006. Hän on myös yltänyt neljännelle kierrokselle Ranskan avoimissa 2008 ja Yhdysvaltain avoimissa 2009. Hän on voittanut urallaan kaksinpelissä viisi ja nelinpelissä 16 ATP- turnausta. Hän on ollut parhaimmillaan kaksinpelissä kahdeksantena maailmanlistalla. Štěpánekia valmentaa Petr Korda. Štěpánek voitti urallaan ensimmäisen kerran kaksinpelin ATP-turnauksen Rotterdamissa helmikuussa 2006. Hän voitti loppuottelussa Christophe Rochusin eräluvuin 6–0, 6–3. Heinäkuussa 2007 hän voitti Los Angelesin turnauksen loppuottelussa James Blaken lukemin 7–6(7), 5–7, 6–2. Vuoden 2009 ensimmäisessä turnauksessaan Brisbanessa hän voitti loppuottelussa Fernando Verdascon lukemin 3–6, 6–3, 6–4. Kuukautta myöhemmin hän voitti San Josén turnauksen loppuottelussa Mardy Fishin lukemin 3–6, 6–4, 6–2. Viidennen turnausvoittonsa hän saavutti Washingtonin turnauksessa elokuussa 2011 voitettuaan loppuottelussa Gaël Monfilsin lukemin 6–4, 6–4. Wimbledonin turnauksessa 2006 Štěpánek selviytyi puolivälieriin. Hän voitti ensin kolmieräisessä ottelussa Frank Dancevicin, sitten neljässä erässä Xavier Malissen sekä viidessä erässä Juan Carlos Ferreron ja Fernando Verdascon. Puolivälierissä hän hävisi Jonas Björkmanille lukemin 6–7(3), 6–4, 7–6(5), 6–7(7), 4–6. Ensimmäisen nelinpelin ATP-turnausvoittonsa Štěpánek saavutti Prahassa vuonna 1999 parinaan Martin Damm. Tämän jälkeen hän on voittanut neljä muutakin nelinpeliturnausta Martin Dammin kanssa, neljä turnausta Leander Paesin kanssa, kolme voittoa Petr Luxan parina sekä yhden voiton Michal Tabaran, Jiří Novákin, Paul Hanleyn ja Tommy Haasin kanssa. == Lähteet == * Štěpánekin tiedot ATP:n sivuilla Luokka:Tšekkiläiset tennispelaajat Luokka:Vuonna 1978 syntyneet Luokka:Elävät henkilöt
Lännenlehtikuusi

Lännenlehtikuusi (Larix occidentalis) on pohjoisamerikkalainen lehtikuusilaji. Se voi risteytyä lyallinlehtikuusen kanssa. Lännenlehtikuusi kasvaa tavallisesti noin 20-50 metriä korkeaksi. Vanhin tunnettu yksilö on 920-vuotias. ==Levinneisyys== Lännenlehtikuusta kasvaa Montanan, Idahon, Washingtonin ja Oregonin alueilla noin 600-2 100 metrin korkeudella. Suomessa Punkaharjulle on perustettu viljelmä, jolla kasvaa enää vain kaksi lännenlehtikuusta. ==Käyttö== Puun pihkaa on käytetty purukumina. Sillä on myös terveyttä edistäviä ominaisuuksia. Lännenlehtikuusesta uutetaan myös siirappia. ==Lähteet== == Aiheesta muualla == *Pinkka, Lajintuntemuksen oppimisympäristö: Lännenlehtikuusi (Larix occidentalis) *Metla: Lännenlehtikuusi (Larix occidentalis) *Arboretum Mustila: Lännenlehtikuusi (Larix occidentalis) *United States Department of Agriculture (USDA): Larix occidentalis *USDA Forest Service: Western Larch (Larix occidentalis) Luokka:Lehtikuuset
Ronny Turiaf

Ronny Turiaf (s. 13. tammikuuta 1983 Martinique) on ranskalainen koripalloilija. Turiaf voitti junioreiden Euroopan-mestaruuden vuonna 2000. Syksyksi 2001 hän siirtyi Yhdysvaltoihin opiskelemaan sekä pelaamaan NCAA- seura Gonzaga Bulldogsin joukkueeseen. Vuonna 2005 NBA-seura Los Angeles Lakers varasi hänet, mutta pian tämän jälkeen hänellä todettiin vakava sydänvaiva, jonka korjaaminen vaati leikkauksen. Alle puoli vuotta leikkauksen jälkeen hän aloitti NBA-uransa. Hän pelasi kahden ja puolen kauden aikana Lakersissa 173 runkosarjaottelua ja 26 pudotuspeliä. Kaudella 2008–2009 Turiaf pelasi Golden State Warriorsin joukkueessa 79 runkosarjaottelua. Hän oli liigan torjuntatilastossa kolmas 2,1 torjunnalla ottelua kohden vaikka pelasi keskimäärin vain 21 minuuttia ottelussa. Heinäkuussa 2010 Turiaf siirtyi New York Knicksiin osana pelaajakauppaa, jossa Warriors hankki David Leen. Hän pelasi Knicksissä vain kauden 2010–2011. Joulukuussa 2011, ennen työsulun lyhentämän kauden 2011–2012 alkua, hän siirtyi Washington Wizardsiin osana kolmen joukkueen välistä kauppaa. Hän ehti pelata Wizardsissa vain neljä ottelua ennen tammikuussa 2012 sattunutta käsivammaa, joka piti hänet sivussa usean viikon ajan. Maaliskuussa 2012 hän siirtyi niin ikään kolmen joukkueen välisessä kaupassa Denver Nuggetsiin, joka osti hänen sopimuksensa pian ulos. Myöhemmin saman kuun aikana hän teki sopimuksen Miami Heatin kanssa, jota edustaessaan oli voittamassa kesäkuussa 2012 NBA:n mestaruutta. Heinäkuussa 2012 hän teki sopimuksen Los Angeles Clippersin kanssa ja heinäkuussa 2013 Minnesota Timberwolvesin kanssa. Turiaf on edustanut Ranskan miesten koripallomaajoukkuetta EM-kilpailuissa vuosina 2003, 2007 ja 2009, MM- kilpailuissa vuonna 2006 sekä kesäolympialaisissa vuonna 2012. == Lähteet == * Eurobasket 2009 – pelaajaprofiili * NBA:n pelaajaprofiili * * * Luokka:Ranskalaiset koripalloilijat Luokka:Vuonna 1983 syntyneet Luokka:Elävät henkilöt
Jodi Albert

Jodi Albert (s. 22. heinäkuuta 1983) on englantilainen näyttelijä ja laulaja. Hän esiintyi vuosina 2002–2004 Hollyoaks-sarjassa Debbie Deanin roolissa. Hän aloitti uransa jo varhain – kymmenvuotiaana hän esiintyi Kurjat-näytelmässä Lontoon Palace Theatressa. Musikaalisella urallaan hän oli jäsenenä Girl Thing -yhtyeessä, joka vuonna 2000 nousi Top 10 -listalle hitillään "Last One Standing". Vuonna 2005 Albert voitti seksikkäimmän naisen British Soap Awardin. Hän myös oli FHM-lehden sadan seksikkäimmän naisen listalla vuosina 2003, 2004 ja 2005. Jodi Albert meni toukokuussa 2009 naimisiin Westlife- yhtyeen jäsenen Kian Eganin kanssa. == Aiheesta muualla == * Albert, Jodi Albert, Jodi Albert, Jodi Albert, Jodi
Jumalageeni

Jumalageeni koskee oletusta uskonnollisuutta ohjaavista geeneistä. Geenitutkija Dean Hamerin mukaan uskonnollisuus ja käsitykset jumalasta ovat aivojen kemiallisten prosessien tulosta. Hänen mukaansa uskonnollisuutta ohjaa VMAT2-geeni, josta on olemassa kaksi erilaista muunnosta. Toinen muunnos on Hamerin tutkimusten mukaan huomattavasti yleisempi henkisesti suuntautuneilla ihmisillä kuin toinen.http://www.illustrertvitenskap.com/polopoly.jsp?d=157&a;=2884 Ihmisen genomiprojektin (HUGO) johtaja Francis Collins on populaarikirjassaan "The Language of God - A Scientist Presents Evidence for Belief" (2007, Pocket Books, Simon & Schuster, UK) kritisoinut erittäin voimakkaasti nimenomaan Hamerin sensaationhakuista, tiedelehdissä julkaisematonta ja toistamatonta tutkimusta ko. VMAT2 (SLC18A2) -geenialueen polymorfiaa tuntien. Erityisesti Collins kritisoi sitä, että mm. Time-lehti nosti God Gene -kirjan etusivun jutuksensa. Scientific American -lehden kuvaavampaa otsikkoa lainaten hän nimesi kirjan: "A Gene That Accounts for Less Than One Percent of the Variance found in Scores on Psychological Questionnaires Designed to Measure a Factor Called Self-Transcendence, Which Can Signify Everything from Belonging to the Green Party to Believing in ESP, According to One Unpublished, Unreplicated Study." == Lähteet == Luokka:Tiede ja uskonto
Philip Strong Humphrey

Philip Strong Humphrey (26. helmikuuta 1926 – 13. marraskuuta 2009) oli yhdysvaltalainen lintutieteilijä. Humphrey väitteli filosofian tohtoriksi Michiganin yliopistossa vuonna 1955. Hän toimi Kansasin yliopiston luonnonhistoriallisen museon johtajana ja on Systematiikan ja ekologian emeritusprofessori. Humphrey tutki eteläisen Etelä-Amerikan lintujen biologiaa ja eliömaantiedettä sekä Tulimaan arkeologiaa. == Teoksia ja kirjoituksia == * Birds of Isla Grande (Tierra del Fuego) * The anatomy of the Labrador duck Camptorhynchus Labradorius (Gmelin) * Glaciation and species richness of birds on austral South American islands (1979), yhdessä Jaime E. Pefaurin kanssa * A new species of steamer-duck (Tachyeres) from Argentina (1981), yhdessä Max C. Thompsonin kanssa * Taxonomy and identification of steamer-ducks (Anatidae : Tachyeres), yhdessä Bradley C. Livezeyn kanssa * Molts and plumages of flying steamer-ducks (Tachyeres Patachonicus) (1982), yhdessä Livezeyn kanssa * Imperial shags and other birds of the Lago Géneral Vintter area, Chubut Province, Argentina (1992), yhdessä Pamela C. Rasmussenin ja Julieta Muniz- Saavedran kanssa * Avifauna of three Holocene Cave deposits in Southern Chile (1993), yhdessä Jaime E. Pefaurin ja Pamela C. Rasmussenin kanssa * Avifauna of a Beagle Channel archaeological site (1994), yhdessä Pamela C. Rasmussenin ja Jaime E. Pefaurin kanssa. == Lähteet == * Zoonomen * Biodiversity Heritage Library * Library Thing * National Library of Australia Luokka:Yhdysvaltalaiset ornitologit Luokka:Vuonna 1926 syntyneet Luokka:Vuonna 2009 kuolleet
O-Fenyleenidiamiini

o-Fenyleenidiamiini (C6H8N2) on aromaattinen kaksi aminoryhmää sisältävä amiini. Ainetta käytetään muun muassa orgaanisen kemian synteeseissä valmistettaessa heterosyklisiä yhdisteitä. o-Fenyleenidiamiini on isomeerinen m-fenyleenidiamiinin ja p-fenyleenidiamiinin kanssa. == Valmistus == o-Fenyylidiamiinia valmistetaan pelkistämällä 2-nitroaniliinia eli o-nitroaniliinia. Pelkistäminen tapahtuu emäksisissä olosuhteissa sinkkijauheen ja etanolin seoksella. Syntynyt tuote puhdistetaan suolahapolla. == Käyttö == o-Fenyleenidiamiinia käytetään fungisidien, lääkkeiden, korroosionestoaineiden ja väriaineiden synteesissä. Lisäksi ainetta käytetään rikin poistamiseen malmeista. Orgaanisen kemian synteeseissä yhdistettä käytetään muun muassa valmistettaessa kvinoksaliineja. == Turvallisuus == o-Fenyleenidiamiini on silmien ja ihon ärsyyntymistä aiheuttava kemikaali. Aiheen hengittäminen tai nieleminen voi aiheuttaa ihon muuttumista väriltään siniseksi, huonovointisuutta, sekavuutta sekä kouristuksia tai tajuttomuuden. Veressä aine voi johtaa methemoglobiinin muodostumiseen. o-Fenyleenidiamiini voi olla karsinogeeninen eli syöpää aiheuttava yhdiste. == Lähteet == Luokka:Amiinit Luokka:Aromaattiset yhdisteet
Ihmisoikeudet Kongon demokraattisessa tasavallassa

Tämä artikkeli käsittelee ihmisoikeuksien tilaa Kongon demokraattisessa tasavallassa. == Oikeus elämään == Vuonna 2008 Kongossa oli 65 miljoonaa ihmistä ja elinikä keskimäärin 46 vuotta. Poikalasten lapsikuolleisuus alle 5-vuotiaana oli 205 / 1000.Amnesty International Report 2009 The State of the World's Human Rights, Amnesty International, s. 125-128 Sotilastuomioistuin tuomitsi vähintään 50 ihmistä kuolemaan vuonna 2008. Siihen sisältyy siviilejä. Tuomioita ei ole toimeenpantu.Amnesty International Report 2009 The State of the World's Human Rights, Amnesty International, s. 125-128 == Oikeus lapsuuteen: alaikäisten käyttö sotilaina == Amnestyn mukaan aseellisissa joukoissa työskenteli 3000–4000 lasta vuonna 2008. Virallisesti armeija FARDC luopui lapsisotilaista vuonna 2004, mutta lapsia raportoitiin armeijassa yhä vuonna 2008. Uusi lastensuojelulaki säädettiin kesäkuussa 2008. == Oikeus turvallisuuteen: pakolaisten kohtelu == Pohjois-Kivusta oli 1,4 miljoonaa maansisäistä pakolaista vuonna 2008. Kolera ja tartuntataudit vaivasivat pakolaisleirejä. Pakolaisleireillä esiintyy myös raiskauksia, ryöstöjä ja ampumista.Amnesty International Report 2009 The State of the World's Human Rights, Amnesty International, s. 125-128 == Katso myös== * Ihmisoikeuksien yleismaailmallinen julistus * Ihmisoikeudet alueittain ja maittain == Lähteet == Kongo Luokka:Kinshasankongolainen yhteiskunta
April Bowlby

April Michelle Bowlby (s. 30. heinäkuuta 1980 Vallejo, Kalifornia) on yhdysvaltalainen näyttelijä, joka tuli tunnetuksi televisiosarjasta Miehen puolikkaat.April Bowlby Luckywho.com Viitattu 12.9.2009 ==Lähteet== Luokka:Yhdysvaltalaiset televisionäyttelijät Luokka:Vuonna 1980 syntyneet Luokka:Elävät henkilöt
Association for Computing Machinery

Association for Computing Machinery eli ACM on maailmanlaajuinen tieteellinen, niin sanottu oppineiden yhteisö, joka tarkoituksena on edistää tietotekniikan tutkimusta sekä -opetusta. Se on perustettu vuonna 1947. Sen jäseninä on opettajia, tutkijoita, opiskelijoita ja tietotekniikka-alan ammattilaisia. Jäseniä on yli 100 maasta, yhteensä noin 95 000. Näistä kaksi kolmasosaa on ammatillisia jäseniä, kolmasosa opiskelijoita. ==Organisaatio== ACM:lla on yli 170 paikallisjärjestöä ja 34 erikoisintressiryhmää (SIG), joiden kautta suurin osa toiminnasta tapahtuu. Lisäksi yhteisöön kuuluu yli 500 opiskelijajärjestöä, jotka toimivat korkeakouluissa eri puolilla maailmaa. Suomessa on yksi ammatillinen paikallisjärjestö - SIGCHI Finland, joka kuuluu ACM:n SIGCHI:in eli ihmisen ja tietokoneen välisen vuorovaikutuksen erikoisintressiryhmään. Opiskelijajärjestöjä ei ole, mutta suomalaisopiskelijoita kuuluu kuitenkin ACM:n jäsenistöön. Varsin usein liittyminen tapahtuu erilaisten etujen takia, joihin kuuluu muun muassa ilmaisia verkkokursseja, e-kirjoja ja ohjelmistolisenssejä. ==Julkaisut== Yhteisö tuottaa useita julkaisuja. Lippulaiva Communications of the ACM on johtava tieto- ja informaatioteknologian alan asiantuntijalehti. acmqueue on nettisivusto, joka keskittyy alan nykyisiin ja tuleviin ongelmiin. ACM Digital Library sisältää yli kahden miljoonan sivun edestä sisältöä, muun muassa ACM:n julkaisuista aina 1950-luvulta lähtien. ACM Online Guide to Computing Literature on miljoonan sivun laajuinen bibliografinen tietokanta, joka ulottuu vuoteen 1985. ==Palkinnot== ===Turing-palkinto=== ACM on jakanut vuodesta 1966 lähtien Alan Turingin mukaan nimettyä, 250 000 dollarin arvoista, Turing-palkintoa. Tämä yhteisön tärkein palkinto, jota on kutsuttu myös tietotekniikan Nobel-palkinnoksi, jaetaan vuosittain henkilölle tai ryhmälle, joka on panoksellaan edistänyt merkittävästi tietotekniikan alan teknistä kehitystä. Palkinnon voittajiin kuuluvat muun muassa tietokoneen hiiren keksijä Douglas Engelbart (1997) ja Unixin kehittäjät Ken Thompson ja Dennis Ritchie (1983). Ensimmäinen Turing-palkinnon vastaanottanut nainen oli Frances E. Allen (2006). Vuonna 2008 naisvoittajien määrä nousi kahteen Barbara Liskovin myötä. Turingin palkinnon rahoittavat nykyään Intel ja Google. ===Grace Murray Hopper -palkinto=== Grace Murray Hopper -palkinto on ACM:n vuosittain jakama palkinto, joka myönnetään tietotekniikkaa edistäneelle nuorelle, korkeintaan 35-vuotiaalle henkilölle. ==Kilpailijat== ACM:n pääkilpailija on IEEE:n alainen IEEE Computer Society. ==Lähteet== ==Aiheesta muualla== * ACM:n nettisivut * SIGCHI - ihmisen ja tietokoneen välisen vuorovaikutuksen osaajien yhdistys (Suomi) Luokka:Tiedejärjestöt
Cairo (ohjelmisto)

Cairo on laitteistoriippumaton 2-ulotteisen vektorigrafiikan tuottamiseen tarkoitettu ohjelmakirjasto. Se tukee useita eri tulostuskohteita mukaan lukien X Window System, Quartz, Win32, kuvapuskurit, PostScript, PDF sekä SVG. Cairo on suunniteltu hyödyntämään laitteistokiihdytystä, jos sellainen on saatavilla. Cairo on vapaa ohjelmisto ja se on kaksoislisensoitu GNU LGPL ja Mozilla Public License -lisensseillä. == Rajapinta == Cairon rajapinta sisältää operaatioita muun muassa neliöllisten Bézier-käyrien piirtämiseen ja täyttämiseen, läpikuultavien kuvien käsittelemiseen, antialiasoidun tekstin piirtämiseen. Piirto-operaatioiden tuloksia voidaan esimerkiksi skaalata ja kiertää suorittamalla niille erilaisia affiinimuunnoksia. Cairo on toteutettu C-kielellä mutta rajapinta on saatavilla useille muillekin ohjelmointikielille. Näitä ovat ainakin Ada, C++, Common Lisp, D, Haskell, Java, Lua, Mono/.NET, Nickle, Objective Caml, Perl, PHP, Python, Ruby, Scheme, Squeak ja Vala. Cairo on integroitu myös joihinkin käyttöliittymäkirjastoihin kuten FLTK, GNUstep ja GTK+. == Katso myös == * WPF sekä sen edeltäjä GDI+, Microsoft Windowsin rajapintoja * Quartz 2D, Mac OS X:n rajapinta * Display PostScript * Skia == Lähteet == == Aiheesta muualla == * Virallinen kotisivu Luokka:Grafiikkakirjastot Luokka:GTK+ Luokka:Vapaat ohjelmistot
Two Miles from Heaven

Two Miles from Heaven on Mott the Hooplen kokoelma-albumi vuodelta 1980. Se sisältää tunnetuimpia kappaleita vuosilta 1969-1972, jolloin yhtye levytti Island Recordsille. ==Kappaleet== # # # # # # # # # # # # # # # # # Luokka:Vuoden 1980 kokoelma-albumit Luokka:Mott the Hooplen albumit
Kaukokäynnistys

Kaukokäynnistys on moottoriajoneuvojen lisä- tai vakiovaruste, joka tarkoittaa esimerkiksi auton tai moposkootterin moottorin käynnistämistä olematta ajoneuvossa tai sen vieressä, esimerkiksi radiotaajuudella toimivalla kauko- ohjaimella. Moderneissa autohälyttimissä on kaukokäynnistysominaisuus, joka voi toimia jopa GSM-yhteydellä. Kaukokäynnistetty auto DEI-laitteila käy vain ennaltaohjelmoidun ajan mukaisesti, ei koskaan yli tuntia kerrallaan, koska se ei ole ohjemoinnista johtuen mitenkään mahdollista. Tämä ominaisuus on valmistajakohtainen. ==Toiminta== Kun ajoneuvon haltija haluaa kaukokäynnistää autonsa, ajoneuvoon asennettu elektroniikka tarkistaa ensimmäisenä onko kaikki kunnossa. Tämä tarkoittaa yleisimmissä tapauksissa mm. sitä että auton käsijarru on "kytkettynä", vaihdelaatikon vaihteehvalitsin on "vapaalla", moottoritilan konepelti on kiinni, jarrupoljin on normaaliasennossaan eli ylhäällä, moottorissa ei ole kierroslukutietoa ja kaukokäynnistyksen pääkytkin (sijaitsee ajoneuvon sisällä helposti löydettävissä) on ON- tai OFF-asennossa. Kun elektroniikka on tämän kaiken tarkastanut, se alkaa käynnistämään ajoneuvoa. Kaukokäynnistyslaitteet alkavat pyörittää starttimoottoria (dieseleissä hehkutuksen jälkeen) ja tarkkailevat kierroslukusignaalia. Kun moottori lähtee käyntiin ja käy omin voimin, kaukokäynnistysmoduuli huomaa tämän ennalta opetetusta tyhjäkäyntisignaalista. Tässä vaiheessa kaukokäynnistyselektroniikka lopettaa startin pyörittämisen ja pitää edelleen ajoneuvon virrat kytkettynä ja tarkkailee kierroslukusignaalia. Mikäli signaali katoaa tai laske amplitudiltaan liaan alhaiseksi opetettuun signaaliin nähden, kaukokäynnistysmoduuli alkaa käynnistämään moottoria uudelleen. Jos kaukokäynnistysmoduuli ei käynnistysvaiheessa havaitse kierroslukusignaalia, se tulkitsee jossain olevan vikaa ja lopettaa käynnistämisen. Joissain autohälytinmalleissa tämä siirtyy jopa kaksisuuntaiseen kauko-ohjaimeen tiedolla "ei onnistu". Mikäli kierroslukusignaali nousee liian korkeaksi, kaukokäynnistysmoduuli tulkitsee moottorin käyvän liian suurilla kierroksilla ja sammuttaa moottorin. Kaukokäynnistyksen tuoma mukavuus on huipussaan varsinkin talvella, moottori on lämmin ja ajoneuvon lasit ovat sulat riippuen auton lämmityslaitteen tehosta. Kesällä tietysti auton ilmastointi jäähdyttää auton sisäilman sopivaksi. Cliffordin valmistamissa kaukokäynnistyslaitteissa on myös valmiiksirakennettu ominaisuus joka tarkkailee ajoneuvon akkujännitettä, mikäli akkujännite laskee tarpeeksi alhaiseksi, kaukokäynnistysmoduuli käynnisttää ajoneuvon, jotta akku latautuu. Luokka:Autotekniikka
Tenri

Tenri () on Japanin kaupunki Honshūn saarella Kansain alueella Naran prefektuurissa. Se sijaitsee prefektuurin pohjoisosan tasankoalueen itäreunalla Naran eteläpuolella. Tenrissä on 65 806 asukasta (vuonna 2017) ja sen pinta-ala on 86,42 neliökilometriä. Tenri tunnetaan Edo-kaudella perustetun Tenrikyō-uskonnon kotikaupunkina, jossa sijaitsee monia uskontoon liittyviä laitoksia, kuten Tenrikyōn päärakennus, Tenri-yliopisto ja Tenri- yliopiston museo. Kaupunki onkin saanut uskonnolta nimensä: se perustettiin ja nimettiin vuonna 1954 kuuden kunnan kuntaliitoksen myötä. Kaupungissa kulkee Japanin vanhimmaksi tieksi sanottu Yamanobe no michi, jonka varrella sijaitsee useita historiallisia kohteita, kuten Isonokamin pyhäkkö ja kofun- hautakumpuja. Tenriä palvelevat JR Nishi-Nihonin Sakurai-linja ja Kintetsu- rautateiden Tenri-linja. == Kuvia == Tiedosto:Tenri sanko- kan01s3200.jpg|Tenri-yliopiston museo Tiedosto:Isonokami-jingu, haiden-2.jpg|Isonokamin pyhäkkö == Lähteet == == Aiheesta muualla == * Kaupungin internetsivut Luokka:Naran prefektuurin kaupungit
Ghost of Love

__NOTOC__ Ghost of Love on The Rasmuksen Black Roses -albumin kolmas single. Kappale jaettiin radioille 8. kesäkuuta 2009. Single julkaistiin ainoastaan radiopromona. == Kappaleet == ;Promo #Ghost of Love Luokka:The Rasmuksen kappaleet Luokka:Vuoden 2009 kappaleet Luokka:Desmond Childin säveltämät kappaleet
Nærøyfjorden

thumb|Nærøyfjorden Nærøyfjorden on Sognevuonoon kuuluva ja Aurlandsfjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Aurlandin kunnan alueelle. Vuonna 2005 vuono pääsi yhdessä Geirangerfjordenin kanssa Unescon maailmanperintöluetteloon. Vuonon eteläpäässä sijaitsee Gudvangenin kylä. == Lähteet == Luokka:Sognin ja Fjordanen läänin vuonot Luokka:Unescon maailmanperintökohteet Norjassa Luokka:Aurland
Mekanisoitu taisteluosasto

Mekanisoitu taisteluosasto on taisteluosasto, joka liikkuu sen kalustoon kuuluvilla liikkuvuutta parantavilla panssaroiduilla tela- tai pyöräajoneuvoilla. Joukon parempaa liikkuvuutta ajoneuvoilla voi kuvata myös puhumalla moottoroidusta joukosta sillä erotuksella, että moottoroituun joukkoon ei kuulu panssarivaunuja. Mekanisoidussa taisteluosastossa voi esimerkiksi olla rynnäkköpanssarivaunuja, panssarivaunuja tai telatykkejä, joiden tarkoituksena on tukea sotatoimiyhtymän taistelua. Eurooppalaisessa ja yhdysvaltalaisessa sotilaskielenkäytössä mekanisoitu tarkoittaa tavanomaista joukkoa nopeammin liikkuvaa ja yleensä tulivoimaisempaa yksikköä, kun taas neuvostoliittolaisessa, nykyään venäläisessä tai Itsenäisten valtioiden yhteisöjen puolustusvoimiin tai asevoimiin liittyvässä kielenkäytössä käsitteen mekanisoitu sijasta käytetään käsitettä moottoroitu. ==Lähteet== ==Artikkeleita ja kirjallisuutta== *Panssari-lehti 1/2008, Mekanisoitu Taisteluosasto *Panssari-lehti 2/2008, Mekanisoitu Taisteluosasto hyökkäyksessä Luokka:Suomen puolustusvoimat
Sværafjorden

Sværafjorden on Sognevuonoon kuuluva ja Vetlefjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Balestrandin kunnan alueelle. Vuonon varrella sijaitsevat Sværenin, Dalen ja Sværafjordenin kylät. == Lähteet == Luokka:Sognin ja Fjordanen läänin vuonot Luokka:Balestrand
Challenger (täsmennyssivu)

Challenger tarkoittaa seuraavia asioita: * Challenger, vuonna 1986 tuhoutunut avaruussukkula * HMS Challenger, useiden brittiläisen laivojen nimi; yhdellä niistä tehtiin kuuluisa tutkimusmatka 1872–1875 * Challenger, risteilijäluokka * Challenger, sukellusveneluokka * Challengerin syvänne Tyynellämerellä * panssarivaunutyyppejä: ** Challenger 1 ** Challenger 2 ** Challenger 3 * Dodge Challenger, automalli
Vakka-Suomen Panimo

Vakka-Suomen Panimo Oy oli vuonna 2007 perustettu palkittu pienpanimo, joka valmisti Prykmestar-oluita Uudessakaupungissa.Vakka-Suomen Panimo Osakeyhtiö , viitattu 2.10.2010 Panimon Prykmestar SavuKataja palkittiin 2009 vuoden oluena. Panimo meni konkurssiin talvella 2020. Stadin Panimo osti Vakka-Suomen panimon konkurssipesän ja on jatkanut sen oluiden tekemistä Uudessakaupungissa. == Tuotteet == === Oluet === Yhtiö tuotti sekä pysyviä tuotteita että kausioluita seuraavilla nimikkeillä: * Prykmestar Pils * Prykmestar LuomuPils * Prykmestar Nokkos Pils * Prykmestar Pale Ale * Prykmestar Double I.P.A * Prykmestar Savu * Prykmestar SavuKataja * Prykmestar Schwarz * Prykmestar Vehnä * Prykmestar Wehnäbock * Prykmestar Hunajabock * Prykmestar Suvi (kausituote) * Prykmestar Jouluolut (kausituote) * Prykmestar Pääsiäisolut (kausituote) * Prykmestar Talviolut (kausituote) === Siiderit === * Prykmestar Kuiva Omena * Prykmestar Ahomansikka-raparperi == Palkinnot == Kilpailu Palkittu olut Palkinnot Suomen paras olut Suomen paras olut Prykmestar LuomuPils (5,2 %) Kultaa 2013, kultaa 2011 (Pulloon tai tölkkiin pakatut oluet, Vaalea lager yli 4,7 %) Suomen paras olut Prykmestar Savukataja (9,0 %) Pronssia 2013 (Pulloon tai tölkkiin pakatut oluet, Tumma tai värillinen lager yli 4,7 %) Suomen paras olut Prykmestar Savukataja (9,0 %) Hopeaa 2016 (Tumma tai värillinen lager) Suomen paras olut Prykmestar Schwartz (4,5 %) Hopeaa 2013, pronssia 2012, hopeaa 2013 (Pulloon tai tölkkiin pakatut oluet, Tumma tai värillinen lager enintään 4,7 %) Suomen paras olut Prykmestar Schwartz (4,5 %) Pronssia 2016 (Tumma tai värillinen lager) Suomen paras olut Prykmestar Schwarzbock (6,0 %) Pronssia 2013 (Pulloon tai tölkkiin pakatut oluet, Tumma tai värillinen lager yli 4,7 %) Suomen paras olut Prykmestar Wehnäbock (6,2 %) Suomen Paras Olut 2012 Suomen paras olut Prykmestar Wehnäbock (6,2 %) Kultaa 2013, kultaa 2012 (Pulloon tai tölkkiin pakatut oluet, Vehnäoluet) Suomen paras olut Prykmestar Wehnäbock (6,2 %) Kultaa 2016 (Vehnäoluet) Helsinki Beer Festival Helsinki Beer Festival Prykmestar LuomuPils (5,2 %) Pronssia 2014 (Vaalea lager enintään 6,0 t%) Helsinki Beer Festival Prykmestar Pääsiäisolut (4,5 %) Hopeaa 2014 (Vaalea ja keskitumma ale enintään 6,0 t%) Helsinki Beer Festival Prykmestar Savu (5,5 %) Kultaa 2015, kultaa 2014 (Tumma tai värillinen lager enintään 6,0 t%) Helsinki Beer Festival Prykmestar Savukataja (9,0 %) Kultaa 2017, kultaa 2016 (Lager yli 6,0 t%) Helsinki Beer Festival Prykmestar Savukataja (9,0 %) Kultaa 2014 (Vahva olut yli 6,0 t%) Helsinki Beer Festival Prykmestar Schwartz (4,5 %) Pronssia 2015, hopeaa 2014 (Tumma tai värillinen lager enintään 6,0 t%) Helsinki Beer Festival Prykmestar Wehnäbock (6,2 %) Pronssia 2015 (Vehnäolut) European Beer Star Prykmestar Savukataja (9,0 %) Pronssia 2015 (Strong Smoke Beer/ Vahva savuolut) European Beer Star Prykmestar Schwarz (4,5 %) Hopeaa 2013 (German-Style Schwarzbiert/ Saksalaistyylinen mustaolut) == Lähteet == == Aiheesta muualla == * Pryki Wikisanakirjassa Luokka:Suomalaiset pienpanimot Luokka:Entiset suomalaiset panimot Luokka:Uusikaupunki
Barsnesfjorden

Barsnesfjorden on Sognevuonoon kuuluva ja Sogndalsfjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Sogndalin kunnan alueelle. Sen pituus on 5 kilometriä. == Lähteet == Luokka:Sognin ja Fjordanen läänin vuonot Luokka:Sogndal
Eidsfjorden

Eidsfjorden on Sognevuonoon kuuluva ja Sogndalsfjordenista itään haarautuva sivuvuono Sognin ja Fjordanen läänissä Norjassa. Vuono sijoittuu kokonaan Sogndalin kunnan alueelle. Sen itäpäädyssä sijaitsee Eiden kylä. == Lähteet == Luokka:Sogndal Luokka:Sognin ja Fjordanen läänin vuonot
Indrefjorden

Indrefjorden on Sognevuonoon kuuluva ja Arnafjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Vikin kunnan alueelle. == Lähteet == Luokka:Sognin ja Fjordanen läänin vuonot Luokka:Vik
Framfjorden

Framfjorden on Sognevuonoon kuuluva ja Arnafjordenista haarautuva sivuvuono Sognin ja Fjordanen läänissä Norjassa. Vuono sijoittuu kokonaan Vikin kunnan alueelle. == Lähteet == Luokka:Vik Luokka:Sognin ja Fjordanen läänin vuonot
Gaupnefjorden

Gaupnefjorden on Sognevuonoon kuuluva ja Lustrafjordenista haarautuva sivuvuono Sognin ja Fjordanen läänissä Norjassa. Vuono sijaitsee kokonaan Lusterin kunnan alueelle. Vuonon pituus on neljä kilometriä. Gaupnefjordenin perällä sijaitsee Gaupnen kylä. == Lähteet == Luokka:Luster Luokka:Sognin ja Fjordanen läänin vuonot
Kasvatussosiologia

Kasvatussosiologia on tutkimusala, jolla on yhteyksiä sekä sosiologiaan että kasvatustieteeseen. Kasvatussosiologiassa tutkitaan sekä mikro- että makrotasolla kasvatukseen liittyviä sosiaalisia suhteita ja sosiaalisia rakenteita, kuten luokkahuonedynamiikkaa tai koulutusjärjestelmien kehittymistä ja muuttumista. Kasvatussosiologiassa voidaan tutkia myös muun muassa työelämän täydennyskoulutuksen, ammatillisen koulutuksen ja johtajuuskoulutuksen merkitystä ja tarpeellisuutta. Kasvatussosiologian historia liittyy sosiologian historiaan. Yhdysvalloissa se alkoi normatiivisena pedagogisena sosiologiana 1800-luvun lopulla ja Euroopassa mannereurooppalaisena sosiaalipedagogiikkana. Suomalaiset uranuurtajat olivat aikuiskasvatuksen piiristä. Kasvatussosiologian lehtorin virka perustettiin Jyväskylän yliopistoon vuonna 1968 ja kasvatussosiologian professuuri Joensuun korkeakouluun vuonna 1980. Ensimmäinen oppikirja ja yleisteos oli Kalevi Kivistön ja Tapio Vahervan Kasvatussosiologia vuodelta 1972. Nykyisin rajat kasvatussosiologian rajat filosofiaan, politiikan tutkimukseen ja sosiaalipsykologiaan ovat hämärtyneet. Tutkimusalojen sisällöt muuttuvat yhteiskunnallisen muutoksen mukana.Apple ym. (2009) Introduction: Mapping the Sociology of Education. Teoksessa Apple, Michael ym.: The Routledge International Handbook of the Sociology of Education, s. 3. == Lähteet == == Kirjallisuutta == * == Aiheesta muualla == * Kasvatussosiologian määrittely. Luokka:Kasvatustiede Luokka:Sosiologian osa-alueet‎
Cor Pot

Cor Pot (s. 8. kesäkuuta 1951) on alankomaalainen jalkapallovalmentaja ja entinen pelaaja. Elokuusta 2016 lähtien hän on toiminut turkkilaisen Fenerbahçe SK:n apulaisvalmentajana. ==Ura pelaajana== Potin pelaajaura jäi meriittien valossa vaatimattomaksi, mutta se kesti kuitenkin 12 vuotta. Tuona aikana Pot edusti pääsarjatasolla Sparta Rotterdamia, MVV Maastrichtia, HFC Haarlemia ja SBV Excelsioria. Haarlemin kanssa Pot putosi liigasta kaudella 1974/75, minkä jälkeen hän jatkoi uraansa Excelsiorissa, joka putosi sarjasta seuraavalla kaudella. Pot kuitenkin jatkoi uraansa seurassa aina uransa loppuun, vuoteen 1981 saakka ja oli voittamassa Eerste Divisietä kaudella 1978/79. ==Ura valmentajana== Valmentajana Pot on tehnyt pitkän uran niin Alankomaissa kuin ulkomaillakin. Hän aloitti 1983 SBV Excelsiorin apulaisvalmentajana ja siirtyi 1984 Ab Fafién apulaiseksi Feyenoordiin. Hän toimi seuran valmennusjohdossa kolme kautta, joista viimeisen Rinus Israëlin alaisuudessa. Päävalmentajana Pot debytoi 1989 RBC Roosendaalissa. Yhden kauden jälkeen hän siirtyi toiseen Eerste Divisie -seuraan, NAC Bredaan. Kahden kauden jälkeen hän palasi takaisin SBV Excelsioriin, tällä kertaa päävalmentajaksi. Menestystä ei kuitenkaan tullut toivotulla tavalla ja 1994 hän jätti seuran ja siirtyi vuodeksi valmentamaan egyptiläistä El Mastria. 1995–97 Pot toimi Telstarin apulaisvalmentajana, mutta menestys Eerste Divisiessä oli jälleen vaisua. Hän piti taukoa valmennuksesta kolmisen vuotta, kunnes siirtyi maaliskuussa 2000 saksalaisen Dynamo Dresdenin päävalmentajaksi. Hän valmensi seuraa kaiken kaikkiaan vuoden verran saaden potkut maaliskuussa 2001. Vuonna 2001 Pot palasi kotimaahansa ja siirtyi Alankomaiden jalkapalloliiton palvelukseen. Hän toimi viisi vuotta nuorisovalmentajana eri ikäluokkien parissa. 2002–2003 hän valmensi alle 21-vuotiaiden maajoukkuetta. Heinäkuussa 2006 Pot siirtyi valmentamaan Venäjälle, jossa hän toimi Dick Advocaatin aisaparina FK Zenitissä. Kaksikko juhli seuran kanssa Venäjän mestaruutta 2007 ja UEFA Cupin voittoa 2008. Heinäkuussa 2009 hän jätti Zenitin ja palasi Alankomaiden alle 21-vuotiaiden maajoukkueen päävalmentajaksi.Netherlands put faith in Pot Potin johdolla Alankomaat jäi rannalle alle 21-vuotiaiden EM-kisoista 2011, mutta selvisi lopputurnaukseen kaksi vuotta myöhemmin. Alankomaat eteni Israelissa pelatuissa kisoissa välieriin, joissa hävisi Italialle 1–0. Pot jätti tehtävänsä kisojen jälkeen, kuten oli jo keväällä ilmoittanut.Stuivenberg nieuwe coach Jong Oranje Elokuussa 2016 Dick Advocaat nimesi Potin Fenerbahçe SK:n valmennustiimmiin apuvalmentajaksi.Advocaat strikt na Pot ook Been als assistent bij Fenerbahçe ===Meriitit valmentajana=== * Venäjän mestaruus: 2007 (apuv.) * UEFA Cup: 2008 (apuv.) * UEFA Super Cup: 2008 (apuv.) == Lähteet == Luokka:Alankomaalaiset jalkapallovalmentajat Luokka:Alankomaalaiset jalkapalloilijat Luokka:Vuonna 1951 syntyneet Luokka:Elävät henkilöt
Amerikanhuuhkaja

Amerikanhuuhkaja (Bubo virginianus) on amerikkalainen suurikokoinen pöllö. == Koko ja ulkonäkö == Linnun pituus on 46–63,5 cm, siipien kärkiväli 91–152 cm ja paino 900–1 800 g. Kooltaan amerikanhuuhkaja on selvästi huuhkajaa pienempi. Sen väritys vaihtelee punaruskeasta harmaaseen ja mustavalkoiseen. Sillä on keltaiset silmät oranssin naamakiehkuran keskellä ja pitkät korvatöyhdöt. Naaras on koirasta kookkaampi. == Esiintyminen == Amerikanhuuhkaja elää kaikissa kolmessa Uuden maailman maanosassa, pohjoisessa Alaskasta ja Kanadan keskiosista Yhdysvaltain kautta Keski-Amerikkaan ja monin paikoin Etelä-Amerikassa, kuten Andeilla, Amazonin altaan eteläpuolella ja aivan mantereen koillisella rannikkokaistaleella. Sen elinympäristön ala on noin 24 miljoonaa neliökilometriä ja maailman populaation koko on noin 5,3 miljoonaa yksilöä. Se on enimmäkseen paikkalintu, jonka pohjoisimmat kannat voivat muuttaa hieman etelämmäksi talveksi. == Elinympäristö == Lajille kelpaavat monenlaiset elinympäristöt tiheistä metsistä aavikoihin ja kaupunkien puistoihin. == Lisääntyminen == Amerikanhuuhkaja ei rakenna varsinaista pesää, vaan pesii esimerkiksi muiden lintujen, kuten varislintujen, haukkojen tai haikaroiden vanhoihin pesii, rakennuksiin, kalliojyrkänteen ulkonemalle, puun onkaloon tai vanhaan oravanpesään. Naaras munii 2–4 munaa, joita se hautoo 26–35 päivää. Poikaset lähtevät pesästä 6–7 viikon ikäisinä ja oppivat lentämään 9–10 viikkoisina, jonka jälkeen emot ruokkivat niitä vielä joidenkin viikkojen ajan. Poikaset itsenäistyvät syksyllä ja lähtevät vaeltamaan jopa 250 kilometrin päähän. Laji on yksiavioinen ja sen reviirin koko on noin 2,5 neliökilometriä. Vankeudessa se on elänyt yli 30-vuotiaaksi, luonnossa vanhin yksilö on ollut 13-vuotias. == Ravinto == Amerikanhuuhkajan pääravintoa ovat kanit ja jänikset, mutta sen ruokavalioon kuuluvat myös jyrsijät ja muut nisäkkäät, linnut, matelijat, sammakkoeläimet, kalat, kovakuoriaiset ynnä muut selkärangattomat ja tuoreet raadot. == Lähteet == * Owlpages === Viitteet === Luokka:Huuhkajat
Legends of Rock – Kiss

__NOTOC__ Legends of Rock – Kiss on hard rock -yhtye Kissin kokoelma-albumi. Se julkaistiin 14. heinäkuuta 2009 levymerkillä Universal Music.Allmusic review == Kappaleet == # Heaven’s On Fire # Lick It Up # Strutter # Hotter Than Hell # Deuce # Hard Luck Woman # Shout It Out Loud # I Was Made for Loving You # Christine Sixteen # Black Diamond # Detroit Rock City # King of the Night Time World # Calling Dr. Love # She # Rock and Roll All Nite (Live) == Arvostelut == * Allmusic: == Lähteet == Luokka:Vuoden 2009 kokoelma- albumit Luokka:Kissin albumit
Jadakiss

Jadakiss (oikealta nimeltään Jason Phillips, s. 27. toukokuuta 1975 Yonkers, New York) on yhdysvaltalainen rap-artisti. Hän kuuluu The LOX ja Ruff Ryders -yhtyeisiin. == Taustaa == Phillips syntyi ja varttui Yonkersissa New Yorkissa. Teini-ikäisenä hän perusti Styles P:n ja Sheek Louchin kanssa Warlocks -rap-yhtyeen. Yhtye sai mainetta Yonkersin rap-yhteisöissä, ja paikallinen artisti Mary J. Blige esitteli heidän demonauhansa Bad Boy Recordsin johtajalle Sean Combsille. Yhtye solmi levytyssopimuksen Combsin levy-yhtiön kanssa ja vaihtoi nimekseen The LOX. Yhtyeen esikoisalbumi Money, Power & Respect julkaistiin vuonna 1998. Pian tämän jälkeen The LOX siirtyi Ruff Ryders Entertainment -levy-yhtiöön. Phillips julkaisi ensimmäisen sooloalbuminsa Kiss tha Game Goodbye vuonna 2001. == Diskografia == ===Soolo=== *Kiss tha Game Goodbye (2001) *Kiss of Death (2004) *The Last Kiss (2009) *Top Five, Dead or Alive (2015) *Ignatius (2020) ===Singlet=== Vuosi Single US Hot 100 US Hot R&B; US Rap Albumilta 2001 "We Gonna Make It" (feat. Styles P) 103 62 5 Kiss tha Game Goodbye "Knock Yourself Out" 86 34 - "Put Ya Hands Up" - 80 - 2004 "Time's Up!" (feat. Nate Dogg) 70 26 19 Kiss of Death "Why?" (feat. Anthony Hamilton) 11 4 3 "U Make Me Wanna" (feat. Mariah Carey) 21 8 9 2008 "By My Side" (feat. Ne-Yo) \- 53 16 The Last Kiss 2009 "Can't Stop Me" (feat. Ayanna Irish) \- 76 - "Letter to B.I.G." (feat. Faith Evans) \- 125 - "Death Wish" (feat. Lil Wayne) \- - - "Who's Real" (feat. Swizz Beatz & OJ Da Juiceman) 125 39 19 ===The LOX=== *Money, Power & Respect (1998) *We Are the Streets (2000) *No Security (2009) *New L.O.X. Order (2009) *Filthy America... It's Beautiful (2016). == Lähteet == == Aiheesta muualla == * Virallinen sivusto * Luokka:Yhdysvaltalaiset hip hop -artistit Luokka:Vuonna 1975 syntyneet Luokka:Elävät henkilöt Luokka:Afroamerikkalaiset
Toivo Haapala

Toivo Kalevi Haapala (5. kesäkuuta 1941 Keuruu – 12. lokakuuta 2020 Jyväskylä)Kuolinilmoitus, Keskisuomalainen 8.11.2020, s. 40 oli suomalainen helluntailiikkeen vaikuttaja ja kristillinen kirjailija. Haapala oli Seinäjoen helluntaiseurakunnan johtaja vuosina 1979–1985 ja Jyväskylän helluntaiseurakunnan johtaja vuodesta 1985 vuoteen 2005, jolloin hän jäi eläkkeelle. Haapala oli naimisissa, ja hänellä on seitsemän lasta. Haapalan veli Onni Haapala oli Kuopion helluntaiseurakunnan johtaja. == Teoksia == * Askel uuteen elämään (1997) * Kaskuja Herran huoneesta (2004) * Kaskuja Herran huoneesta ja vähän muualtakin (2006) * Miksi kasteelle? (2006) * Helluntai- Toivo (2008) * Siksi uskon (2010) ==Lähteet== == Aiheesta muualla == * Luokka:Suomalaiset helluntailaiset pastorit Luokka:Suomalaiset kristilliset kirjailijat Luokka:Vuonna 1941 syntyneet Luokka:Vuonna 2020 kuolleet
Sosiaalilääketiede

Sosiaalilääketiede on monitieteinen tutkimusala, joka tutkii sosiaalisten ja taloudellisten tekijöiden vaikutusta terveyden eri osa-alueisiin. Ala on erkaantunut lääketieteestä 1800-luvulla. Alan juuret ovat teollistumisessa ja sen mukaantuomien terveysongelmien tunnistamisessa. Alan uusi nousukausi oli sotien jälkeen hyvinvointivaltion rakentuessa. Tällöin suomalaisiin yliopistoihin perustettiin alaan liittyviä professuureja. Alan perusajatus on, että sairastavuus on yhteydessä ihmisen sosiaaliseen asemaan: mitä alhaisempi sosiaalinen asema sitä enemmän sairastavuutta ja sitä lyhyempi elämä. Eri sosiaaliryhmien välisiä terveyseroja pyritään selittämään sosiaalisten taustatekijöiden avulla. ==Lähteet== == Aiheesta muualla == * Sosiaalilääketieteen yhdistys ry * Sosiaalilääketieteellinen aikakauslehti Luokka:Lääketiede Luokka:Psykologia Luokka:Sosiologian osa-alueet
Ace Hood

Ace Hood (oik. Antoine McColister; s. 11. toukokuuta 1988 Broward County, Florida) on yhdysvaltalainen rap-artisti. == Ura == Ace Hoodin debyyttialbumi Gutta julkaistiin loppuvuodesta 2008. Albumilta julkaistiin singlet ”Cash Flow” (feat. T-Pain & Rick Ross) ja ”Ride” (feat. Trey Songz). Kesällä 2009 julkaistiin Ace Hoodin toinen studioalbumi Ruthless. Albumin ensimmäisellä ”Overtime” -nimisellä singlellä vierailivat Akon ja T-Pain. Albumi toinen single oli ”Loco wit the Cake”. Vuonna 2011 julkaistiin ”Hustle Hard” -single. Albumi Blood, Sweat and Tears julkaistiin loppukesästä 2011. == Diskografia == ===Albumit=== * Gutta (2008) * Ruthless (2009) * Blood, Sweat and Tears (2011) * Trials & Tribulations (2013) * Mr. Hood (2020) ===Singlet=== Vuosi Single U.S. Hot 100 U.S. R&B; U.S. Rap Albumilta 2008 ”Cash Flow” (feat. T-Pain & Rick Ross) 120 55 - Gutta ”Ride” (feat. Trey Songz) 90 27 14 2009 ”Overtime” (feat. Akon & T-Pain) 119 70 - Ruthless ”Champion” (feat. Rick Ross & Jazmine Sullivan) - 58 - ”Born an OG” (feat. Ludacris) 118 - - == Lähteet == == Aiheesta muualla == * Ace Hood Def Jamin sivustolla Luokka:Yhdysvaltalaiset hip hop -artistit Luokka:Vuonna 1988 syntyneet Luokka:Elävät henkilöt
Charles Alois Ramsay

Charles Alois Ramsay (myös Carl Aloys Ramsay tai Karl Alois Ramsay) oli skotlantilais- tai englantilaissyntyinenMelin 1927, s. 344 henkilö, joka laati 1600-luvulla englantilaisesta Sheltonin pikakirjoitusjärjestelmästä käännöksiä useille eri kielille. Ramsayn syntymä- tai kuolinaika ei ole tiedossa, eikä hänen elämästään tiedetä kuin että hän matkusteli eri maissa ja julkaisi pikakirjoitusjärjestelmän oppikirjoja eri kielille.Melin 1929, s. 15 Ramsay julkaisi Sheltonin järjestelmästä käännöksen latinan kielelle vuonna 1678, saksan kielelle hiukan myöhemmin samana vuonna ja ranskan kielelle vuonna 1681.Melin 1929, s. 14Melin 1927, s. 343 Hän teki myös italiankielisen version, mutta sitä ei tiettävästi julkaistu.Johnen, s. 45 == Lähteet == * * * === Viitteet === Luokka:Pikakirjoittajat
Styles P

David Styles (s. 28. marraskuuta 1974), tunnetaan paremmin taiteilijanimellään Styles P, on yhdysvaltalainen rap-artisti, yrittäjä ja kirjailija. New Yorkin Yonkersissa varttunut Styles tunnetaan parhaiten The Lox -rap-yhtyeen jäsenenä, jonka hän perusti Sheek Louchin and Jadakissin kanssa 1990-luvun puolivälissä. Hän on osa myös Ruff Ryders -hip hop-kollektiivia. Musiikkiuransa ohella Styles on julkaissut kirjan Invincible vuonna 2010 ja perustanut mehubaarin Juices for Life vuonna 2011. == Diskografia == ===Albumit=== * A Gangster and a Gentleman (2002) * Time Is Money (2006) * Super Gangster (Extraordinary Gentleman) (2007) * Green Ghost Project (DJ Green Lanternin kanssa) (2009) * Master of Ceremonies (2011) * The World's Most Hardest MC Project (2012) * Float (2013) * Phantom and the Ghost (2014) * A Wise Guy and a Wise Guy (2015) * G-Host (2018) * Dime Bag (2018) * S.P. the GOAT: Ghost of All Time (2019) * Presence (2019) * Styles David: Ghost Your Enthusiasm (2020) * Ghosting (2021) ===Singlet=== Vuosi Single Hot 100 Hot R&B; Hot Rap UK Singles Albumilta 2002 "Good Times" 22 6 8 - A Gangster and a Gentleman "My Life" (feat. Pharaohe Monch) \- 66 - - "Jenny from the Block" (Jennifer Lopez feat. Jadakiss & Styles P) 3 22 - 3 This Is Me... Then 2004 "Locked Up [Remix]" (Akon feat. Styles P) 8 - - 5 Trouble 2005 "Can You Believe It" (feat. Akon & Ludacris) \- 32 - - Time Is Money and Disturbing Tha Peace "I'm Black" (feat. Marsha Floetrystä) \- 94 - - 2006 "We Belong Together" [Remix]" (Mariah Carey feat. Jadakiss & Styles P) \- - - - The Emancipation of Mimi "Who Want a Problem [Remix]" (feat. Swizz Beatz, Jadakiss, Sheek Louch) \- - - - Time Is Money 2007 "Blow Ya Mind" (feat. Swizz Beatz) \- 51 19 - Super Gangster (Extraordinary Gentleman) 2008 "Gangster, Gangster" (feat. Jadakiss & Sheek Louch) \- - - - == Lähteet == == Aiheesta muualla == * Viralliset sivut * Styles P MySpace -sivustolla Luokka:Yhdysvaltalaiset hip hop -artistit Luokka:Vuonna 1974 syntyneet Luokka:Elävät henkilöt Luokka:Amerikaneteläafrikkalaiset Luokka:Afroamerikkalaiset
Backspacer

Backspacer on yhdysvaltalaisen rockyhtye Pearl Jamin yhdeksäs albumi. Albumi julkaistiin Yhdysvalloissa 20. syyskuuta 2009. Pearl Jam julkaisi albumin omakustanteena Yhdysvalloissa ja kansainvälisesti Universal Music Groupin kautta. Yhtye alkoi työstää jatkoa edelliselle albumille, Pearl Jamille (2006), vuoden 2008 alussa. Albumi on saanut vaikutteita popista ja New Wavesta. Albumi nousi Suomen virallisen listan sijalle 11. == Kappaleet == == Arvostelut == * Metacritic: 79/100Metacritic * Allmusic: Allmusic review * Dome.fi: Dome.fi * Entertainment Weekly: BEntertainment Weekly * Pitchfork Media: 4.6/10Pitchfork Media * Rolling Stone: Rolling Stone * Rumba: positiivinenRumba * Soundi: Soundi == Lähteet == == Aiheesta muualla == * Albumin tiedot Allmusicissa * Luokka:Pearl Jamin albumit Luokka:Vuoden 2009 albumit Luokka:Brendan O’Brienin tuottamat albumit
Terra Incognita (Juliette Lewisin albumi)

__NOTOC__ Terra Incognita on Juliette Lewisin albumi, joka julkaistiin 1. syyskuuta 2009. Sen on tuottanut Omar Rodriguez Lopez. Sävellykset Juliette on tehnyt yhteistyössä Chris Watsonin ja Omar Rodriguez Lopezin kanssa. == Kappaleet == Kaikki kappaleet sanoittanut Juliette Lewis. # # # # # # # # # # # # == Kokoonpano == * Juliette Lewis – laulu * Omar Rodriguez Lopez – kitara, basso * Marcel Rodriguez Lopez – klavinetti, kosketinsoittimet, perkussiot * Thomas Pridgen – rummut * Chris Watson – kitara == Arvostelut == * Metacritic: 56/100Metacritic: Reviews for Terra Incognita by Juliette Lewis * Antiquiet: Antiquiet review == Lähteet == Luokka:Vuoden 2009 esikoisalbumit Luokka:Yhdysvaltalaiset rockalbumit
Chhatrapur

Chhatrapur () on kaupunki Ganjamin piirikunnassa Odishan osavaltiossa Intiassa. Vuoden 2001 väestönlaskennan mukaan siellä oli 20 228 asukasta.Census of India 2001 Kaupunki sijaitsee Berhampurin kaupungista koilliseen. ==Lähteet== Luokka:Odishan kaupungit
Eckankar

Eckankar on uusi uskonnollinen liike. Sen pääpaikka on Chanhassenissa, Minnesotassa, jossa vuonna 1990 valmistunut ECK-temppeli sijaitsee. Uskonto katsoo edustavansa muinaista viisautta. Nykyisessä muodossaan sen perusti Paul Twitchell vuonna 1965. Twitchellin kuoltua vuonna 1971 liikkeen johtajaksi nousi Darwin Gross. Gross johti liikettä vuoteen 1981, jolloin tehtävä siirtyi nykyiselle johtajalle, Sri Harold Klempille. Liike on saanut vaikutteita erityisesti sikhiläisestä Sant Mat -perinteestä sekä teosofiasta.http://www.uskonnot.fi/yhteisot/view.php?orgId=658 Uskonnot Suomessa: Suomen Eckankar Se opettaa, että ihmiset ovat sieluja, joiden tarkoitus on henkinen kasvaminen. Keskeisessä asemassa ovat henkiset harjoitukset, joiden tarkoituksena on "Jumalan Valon ja Äänen" kokeminen. Harjoitusten avulla voidaan liikkeen mukaan myös siirtyä sielunmatkassa ylemmälle tietoisuuden tasolle. Sielunmatkassa sielu jättää fyysisen kehon ja matkustaa hengellisiin maailmoihin. Liikkeen mukaan jotkin unet ovat ennustavia. Liikkeen opetuksiin kuuluvat myös esimerkiksi henkioppaat, magia, telepatia ja selvänäköisyys. Liikkeen kannattajat uskovat myös Jumalasta lähtöisin olevaan virtaukseen, jota kutsutaan nimellä ECK tai Pyhä Henki. Se ilmenee Valona ja Äänenä. Monien uskonnollisten hahmojen, kuten Mooseksen ja Paavalin uskotaan kokeneen Jumalan Valon ja Äänen. Liike tunnustaa karman lain, josta katsotaan olevan mahdollista vapautua. Jälleensyntymä tapahtuu sille, joka joko tarvitsee sitä tai joka itse sen valitsee. Eckankar opettaa, että henkisten harjoitusten avulla ihminen voi nähdä entiset elämänsä. Sri Harold Klempin mukaan useimmat Maan päällä olevat ihmiset ovat eläneet täällä jo aiemmin ja palanneetThe Wheel of Reincarnation . Liike opettaa, että on olemassa lukuisia ECK-mestareita, joita voidaan verrata suojelusenkeleihin. Joidenkin ECK-mestareiden maallinen olemassaolo ja historiallisuus on kyseenalaistettu.The Validity of Eckankar Masters Esimerkiksi Rebazar Tarzsin sanotaan olleen Paul Twitchellin henkinen opettaja, joka yhä elää yli 500-vuotiaana Hindukuš -vuorilla.Rebazar Tarzs Gakko-niminen ECK-mestari tuli kuusi miljoonaa vuotta sitten Retzin kaupungista Venukselta.Introduction to New and Alternative Religions in America 1 – History and Controversies, s. 115 Eckankarin organisaatio on hierarkkinen; liikkeen johtajaa pidetään elävänä ECK-mestarina, Mahantana. Nykyinen elävä ECK-mestari on Sri Harold Klemp. Liike vihkii pappeja. Jumalan muinaiseksi nimeksi sanotun HU:n laulaminen on tärkeä uskonnonharjoitusmuoto. Sitä pidetään rakkauslauluna Jumalalle. Uskonnon pyhät kirjoitukset sisältyvät Shariyat-Ki-Sugmadiin. Eckankar on levinnyt laajalti eri puolille maailmaa, myös Suomeen. Suomessa se aloitti toimintansa vuonna 1973. Toiminta kuitenkin hiipui ja se on alkanut uudelleen vuonna 2002. Jäseniä on yli sadassa maassa. Tunnettuihin liikkeen arvostelijoiden joukkoon kuuluu David C. Lane. == Lähteet == == Aiheesta muualla == * Viralliset sivut * Liikkeen esittely suomeksi * Eckankarin kirja "ECKANKAR – Muinaista viisautta nykyajalle" * Suomen Eckankar Luokka:Teosofia Luokka:Yhdysvaltalaiset uususkonnot
Nordfjord

Nordfjord (tai Nordfjorden) on Vestlandin läänissä Norjassa sijaitseva 106 kilometriä pitkä vuono. Se on Norjan kuudenneksi pisin vuono. Vuonon ympärillä sijaitsee viisi kuntaa: Kinn, Bremanger, Eid, Gloppen ja Stryn. == Sivu- ja osavuonot == Nordfjordin sivu- ja osavuonot lännestä itään: *Vuonon Atlantin suisto **Vågsfjorden **Fåfjorden **Rugsundet *Ytre Nordfjord **Eidsfjorden *Isefjorden **Ålfotfjorden *Hundvikfjorden **Hyefjorden **Gloppefjorden *Utfjorden *Innvikfjorden **Faleidfjorden ***Strynebukta == Lähteet == == Aiheesta muualla == *Nordfjord.no Luokka:Sognin ja Fjordanen läänin vuonot Luokka:Vågsøy Luokka:Bremanger Luokka:Eid Luokka:Gloppen Luokka:Stryn
Kauhujen ikkuna

Kauhujen ikkuna (Night Watch) on brittiläinen elokuva vuodelta 1973. Se kertoo Ellen Wheeler -nimisestä naisesta (Elizabeth Taylor), joka kertoo nähneensä ikkunastaan murhan, mutta ei pysty todistamaan sitä. Lajityypiltään elokuva on psykologinen trilleri. == Tarina == Elokuva kertoo naisesta Ellen Wheeleristä (Elizabeth Taylor) joka on onnettomassa avioliitossa. Öisin hän juo ja katselee ikkunasta ulos. Eräänä yönä hän uskoo nähneensä murhan vastapäisessä autioituneessa talossa ja soittaa poliisit paikalle. Poliisit eivät kuitenkaan löydä mitään mikä todistaisi hänen sanansa. Hänen miehensä John Wheeler (Laurence Harvey) uskoo että hänen vaimonsa on kuvitellut asian. Viitattu 10.6.2021. == Näyttelijät == Lähde: == Lähteet == Luokka:Brittiläiset jännityselokuvat Luokka:Vuoden 1973 brittiläiset elokuvat Luokka:Brian G. Huttonin ohjaamat elokuvat